Sagunt acomiada el seu any de Capitalitat Cultural Valenciana amb ‘Manes’ de La Fura dels Baus
17 d’abril 2019

Sagunt acomiadarà el seu any de Capitalitat Cultural Valenciana amb _Manes_, un dels espectacles més físics i impressionants de la companyia de teatre La Fura dels Baus. El dissabte 20 d'abril a les 20.30 h tindrà lloc la representació en valencià per a públic adult. L'esdeveniment és gratuït amb invitació i tindrà una durada de 70 minuts. Les invitacions estan esgotades, però s'han reservat 50 que estaran disponibles en la taquilla una hora abans de la representació. El lloc del event, que s'ha modificat per previsió de pluges, serà en el pavelló José Veral del Port de Sagunt. 

  

La companyia explica que l'espectacle tracta sobre una societat deshumanitzada i motoritzada per les tecnologies, en 1996 Manes va utilitzar el llenguatge _furer_ per a impactar l'espectador i submergir-lo en la seua naturalesa més animal. Un retorn a l'instint, a l'ésser humà, a allò més primigeni. L'essència més fonamental de l'home, connectant, així, a l'espectador amb la seua naturalesa més bàsica, amb allò que ho sosté. El mateix públic, compartint espai amb actors i escenografia (tot en constant moviment), es transformarà en un ens actiu i en part de l'espectacle convertint-se en una experiència total. Una proposta que obliga, lliure de tecnologies i sofisticació alhora que lluny de l'estètica superficialitat a la qual ens hem acostumat, a reflexionar sobre idees universals com el sexe, el menjar, el naixement i la mort. Un món on escenes de ritualitat i ironia, de perspectives contraposades, conviuen i es fertilitzen.

![](/media/y4wfnads/42_c_manes.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-acomiada-el-seu-any-de-capitalitat-cultural-valenciana-amb-manes-de-la-fura-dels-baus/ "Facebook")
*   [](http://twitter.com/share?url=https://aytosagunto.es/va/actualitat/sagunt-acomiada-el-seu-any-de-capitalitat-cultural-valenciana-amb-manes-de-la-fura-dels-baus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acomiada-el-seu-any-de-capitalitat-cultural-valenciana-amb-manes-de-la-fura-dels-baus/ "Linked In")
*   [](mailto:?body=https://aytosagunto.es/va/actualitat/sagunt-acomiada-el-seu-any-de-capitalitat-cultural-valenciana-amb-manes-de-la-fura-dels-baus/)